Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

(2019/C 420/12)

Šis pranešimas skelbiamas pagal 2018 m. spalio 17 d. Komisijos deleguotojo reglamento (ES) 2019/33 (1) 17 straipsnio 5 dalį.

PRANEŠIMAS APIE STANDARTINIO PAKEITIMO PATVIRTINIMĄ

„Arcole“

PDO-IT-A0438-AM02

Pranešimo data: 2019 8 28

PATVIRTINTO PAKEITIMO APRAŠYMAS IR PAGRINDIMAS

1. Tam tikrų tipų išbraukimas. Keičiamos produkto specifikacijos dalys: 1, 2, 4, 6, 7 ir 9 straipsniai

Aprašymas

Išbraukiami kai kurie naudojami tipai: „Arcole Rosso frizzante“; „Arcole Rosso novello“; „Arcole Rosato novello“; „Arcole Garganega“, įskaitant „Vendemmia Tardiva“ (vėlyvas derlius) variantą; „Arcole Pinot bianco“, „Arcole Sauvignon“, „Arcole Carmenere“ (įskaitant „riserva“ atmainą), „Arcole Cabernet Sauvignon“ (įskaitant „riserva“ atmainą) ir „Arcole Cabernet Franc“ (įskaitant „riserva“ atmainą).

Priežastys

Per pastaruosius 20 metų vyndariai įgijo daug patirties: puoselėjo produkcijos kokybę, ypatingą dėmesį skyrė optimaliai augimo pusiausvyrai, viename hektare augindami ribotą kiekį vynuogių, gamino vyną iš ’Garganega’ ar ’Merlot’ vynuogių veislių, kad galėtų konkuruoti su kaimyninių kalvotų vietovių gamintojais.

Tarp Veronos ir Vičencos provincijų plytinčioje derlingoje lygumoje augantiems vynuogynams būdinga gan didelė veislių įvairovė, kurioje idealiai dera vietinės ir tarptautinės vynuogių veislės, o į vienos iš svarbiausių Venecijos regiono lygumos saugomos kilmės vietos nuorodos „Arcole“ registrą įtraukta gana didelė procentinė vynuogynų dalis.

Prie nenutrūkstančio vaisių ir daržovių sektoriaus naujovių srauto jau įpratę šio regiono vyndariai nepraleidžia pro akis ir vyno sektoriaus naujovių. Tai liudija faktas, kaip greitai vietovės gamybos įmonės reaguoja į reikalavimus, keliamus rūsiams, ir kaip greitai, reaguodama į sparčiai kintančios vyno rinkos poreikius, pastaruosius tris dešimtmečius keitėsi gaminamų vynų įvairovė.

Šis pakeitimas taip pat taikomas šiems bendrojo dokumento skirsniams: 1.4. Vynų aprašymas; 1.5.2. Didžiausias derlius; 1.7. Pagrindinės vynuogių veislės; 1.8. Ryšys su geografine vietove.

2. Supaprastinami kai kurių vynuogių veislių priežiūros būdai ir padidinamas derlius (t/ha). Keičiama produkto specifikacijos dalis: 4 straipsnis

Aprašymas

Supaprastinami šių veislių vynuogių priežiūros būdai ir padidinamas derlius (t/ha): ’Garganega’ – nuo 16 iki 18; ’Pinot Grigio’ – nuo 13 iki 15; ’Chardonnay’ – nuo 14 iki 18; ’Merlot’ – nuo 15 iki 16 (t/ha).

Priežastys

Buvo nuspręsta supaprastinti aprašymus ir leisti taikyti šiuolaikiškesnius priežiūros būdus, kad vynininkystės sektorius neatsiliktų nuo pastarųjų metų naujovių. Paskatinti imtis kitų nei tradicinis pergola veronese vynmedžių auginimo modelių, galinčių užtikrinti gerą produktyvumą, ir kartu naudoti mechanizuotos priežiūros būdus, labiausiai įsitraukę ir naujovėms atviri regiono vyndariai pagrindine naujų vynuogynų priežiūros forma pasirinko dvigubą špalierių arba dvigubą Ženevos užuolaidą. Be to, reaguodami į vis didėjančią geros struktūros ir gero kainos bei kokybės santykio raudonųjų vynų, pagamintų iš tarptautinių vynuogių veislių, paklausą, jie savo vynuogynuose pasodino geresnių skiepų kombinacijų vynmedžių ar vynmedžių klonų, kad galėtų gaminti geros kokybės vynus už prieinamą kainą. Šiuo atžvilgiu buvo nustatyta, kad padidinus derlių pagamintų produktų fizinės, cheminės ir juslinės savybės kokybiniu požiūriu prilygsta taikant ankstesnes derliaus normas pagamintų vynų vidurkiui, o patys produktai yra labiau pritaikyti prie naujų gamybos modelių.

Šis pakeitimas taip pat taikomas bendrojo dokumento 1.5.2 skirsniui „Didžiausias derlius“.

3. Numatytos naujos formos, uždarymo priemonės ir pakavimo medžiagos. Keičiama produkto specifikacijos dalis: 8 straipsnis

Aprašymas

Numatytos naujos formos, uždarymo priemonės ir pakavimo medžiagos – pritaikomas uždarymas (numatyta kartono dėžė su sandariu maišeliu viduje) ir numatyti stikliniai iki 9 l talpos putojančio vyno buteliai.

Priežastys

Stengtasi prisitaikyti prie rinkos poreikių, nes platinimo įmonės pageidauja, kad būtų naudojamos tam tikros uždarymo priemonės ar medžiagos.

BENDRASIS DOKUMENTAS

1. Produkto pavadinimas

Arcole

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

5. Rūšinis putojantis vynas

8. Pusiau putojantis vynas

4. Vyno (-ų) aprašymas

„Arcole Chardonnay“

Spalva: šiaudų.

Kvapas: savitas ir subtilus, elegantiškas.

Skonis: sausas, kartais saldus ir subtilus.

Mažiausia bendra alkoholio koncentracija tūrio procentais: 11 % tūrio.

Mažiausias becukrio ekstrakto kiekis: 16 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Chardonnay Frizzante“

Spalva: šiaudų, kartais žalsvo atspalvio, žvilgi.

Kvapas: savitas, stipraus ir delikataus aromato.

Skonis: vidutinio sodrumo, harmoningas, šiek tiek karstelėjęs.

Mažiausia bendra alkoholio koncentracija tūrio procentais: 10,5 % tūrio.

Mažiausias becukrio ekstrakto kiekis: 16 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 5,5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Pinot Grigio“

Spalva: nuo šiaudų iki gintarinės, kartais su vario atspalviais.

Kvapas: delikatus, savitas, vaisinis.

Skonis: sausas, harmoningas, savitas.

Mažiausia bendra alkoholio koncentracija tūrio procentais: 11 % tūrio.

Mažiausias becukrio ekstrakto kiekis: 16 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Merlot“

Spalva: jaunų vynų – rubino raudonumo, brandintų vynų – granatų atspalvio.

Kvapas: gana stiprus, savitas.

Skonis: sausas, kiek karstelėjęs.

Mažiausia bendra alkoholio koncentracija tūrio procentais: 11,5 % tūrio.

Mažiausias becukrio ekstrakto kiekis: 18 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 4,5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Bianco“

Spalva: šiaudų, kartais žalsvo atspalvio.

Kvapas: savitas, stipraus ir delikataus aromato.

Skonis: sausas, vidutinio sodrumo, harmoningas, šiek tiek karstelėjęs.

Mažiausia bendra alkoholio koncentracija tūrio procentais: 10,5 % tūrio.

Mažiausias becukrio ekstrakto kiekis: 16 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 4,5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Bianco spumante“ arba „Arcole spumante“

Puta: nedidelė ir ilgai išliekanti.

Spalva: šiaudų, gali būti įvairaus ryškumo.

Kvapas: savitas, lengvai vaisinis.

Skonis: gardus, savitas, delikatus, ekstra briuto, briuto, labai sauso, sauso, pusiau saldaus ir saldaus tipų.

Mažiausia bendra alkoholio koncentracija tūrio procentais: 11 % tūrio.

Mažiausias becukrio ekstrakto kiekis: 16 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 4,5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Rosso“

Spalva: rubino raudonumo.

Kvapas: stiprus ir delikatus.

Skonis: sausas, vidutinio sodrumo ir harmoningas.

Mažiausia bendra alkoholio koncentracija tūrio procentais: 11 % tūrio.

Mažiausias becukrio ekstrakto kiekis: 18 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 4,5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Rosso riserva“

Spalva: rubino raudonumo.

Kvapas: stiprus ir delikatus.

Skonis: sausas, vidutinio sodrumo ir harmoningas.

Mažiausia bendra alkoholio koncentracija tūrio procentais: 12 % tūrio.

Mažiausias becukrio ekstrakto kiekis: 22 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 4,5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Bianco Frizzante“ arba „Arcole Frizzante“

Spalva: šiaudų, kartais žvilgaus žalsvo atspalvio.

Kvapas: savitas, stipraus ir delikataus aromato.

Skonis: vidutinio sodrumo, harmoningas, šiek tiek karstelėjęs sausas, pusiau saldus arba saldus.

Mažiausia bendra alkoholio koncentracija tūrio procentais: 10,5 % tūrio.

Mažiausias becukrio ekstrakto kiekis: 15 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Rosato“

Spalva: rubino raudonumo, skaidri, žvilgi.

Kvapas: savitas, stipraus ir delikataus aromato.

Skonis: vidutinio sodrumo, harmoningas.

Mažiausia bendra alkoholio koncentracija tūrio procentais: 10,5 % tūrio.

Mažiausias becukrio ekstrakto kiekis: 16 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Rosato Frizzante“

Kvapas: savitas, stipraus ir delikataus aromato.

Spalva: rubino raudonumo, skaidri.

Skonis: vidutinio sodrumo, harmoningas, sausas, pusiau saldus arba saldus.

Mažiausia bendra alkoholio koncentracija tūrio procentais: 10,5 % tūrio.

Mažiausias becukrio ekstrakto kiekis: 16 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Bianco Passito“ arba „Arcole Passito“

Spalva: auksaspalvių šiaudų, gali būti įvairaus ryškumo.

Kvapas: malonus, stiprus ir vaisinis.

Skonis: pusiau saldus, saldus, švelnus, harmoningo tvirtumo, gali būti juntami medienos aromatai.

Mažiausia bendra alkoholio koncentracija tūrio procentais: 14,5 % tūrio.

Mažiausias becukrio ekstrakto kiekis: 24 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Nero“

Spalva: ryškiai raudona, vynui bręstant tampa granato atspalvio.

Kvapas: savitas, ryškus, delikatus.

Skonis: sodrus, švelnus, šiltas, aiškus ir išliekantis burnoje.

Mažiausia bendra alkoholio koncentracija tūrio procentais: 13,5 % tūrio.

Mažiausias becukrio ekstrakto kiekis: 26 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 4,5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

„Arcole Merlot riserva“

Spalva: jaunų vynų – rubino raudonumo, brandintų vynų – granatų atspalvio.

Kvapas: gana stiprus, savitas.

Skonis: sausas, kiek karstelėjęs.

Mažiausia bendra alkoholio koncentracija tūrio procentais: 12 % tūrio.

Mažiausias becukrio ekstrakto kiekis: 22 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendras rūgščių kiekis 4,5 g/l vyno rūgšties Didžiausias lakiųjų rūgščių kiekis (miliekvivalentais viename litre) Didžiausias bendras sieros dioksido kiekis (miligramais viename litre)

5. Vyno gamybos metodai

a. Pagrindiniai vynininkystės metodai

Nenurodyta

b. Didžiausias derlius

’Garganega’

18 000 kg vynuogių iš hektaro

’Pinot grigio’

15 000 kg vynuogių iš hektaro

’Chardonnay’

18 000 kg vynuogių iš hektaro

’Merlot N’

16 000 kg vynuogių iš hektaro

6. Nustatyta geografinė vietovė

Vietovę, kurioje gaminami saugoma kilmės vietos nuoroda „Arcole“ žymimi vynai, sudaro:

Veronos provincija: visa šių savivaldybių administracinė teritorija: Arcole, Cologna Veneta, Albaredo d’Adige, Zimella, Veronella, Zevio, Belfiore d’Adige, iš dalies šių savivaldybių administracinės teritorijos: Caldiero, San Bonifacio, Soave, Colognola ai Colli, Monteforte, Lavagno, Pressana, Vago, San Martino Buon Albergo;

Vičencos provincija: Visa Lonigo, Sarego, Alonte, Orgiano, Sossano, Rovereto di Guà savivaldybių administracinė teritorija.

Zonos ribos apibrėžiamos taip: nuo 322-ojo valstybinės reikšmės kelio kilometro vietovės linija kartu su keliu vingiuoja link Kaldjero, kerta Soavės ir Kolonjola ai Kolio savivaldybių teritoriją, suka į pietus ir driekiasi Rokos ir Gadzo kalnų šlaitais iki 40 m aukščio, tuomet grįžta šiaurėn į 11-ąjį valstybinės reikšmės kelią. Iš čia linija suka į vakarus išilgai 11-ojo valstybinės reikšmės kelio, kol Lavanjo teritorijoje kerta greitkelį Sérénissima, o tada San Martino Buon Albergo savivaldybėje tęsiasi iki Mulino Vekjo vietovės. Tuomet jos kelias eina į pietus išilgai San Martino Buon Albergo savivaldybės ribos, kol pasiekia Pontončelą, tada pasuka palei Cevijaus savivaldybės sieną ir driekiasi iki pat šios savivaldybės pietinės dalies, ten ties Porto dela Bova pasiekia Belfjorės savivaldybės ribą ir išilgai Adidžės vingiuoja Albaredo kryptimi iki Modžos kaimo.

Iš čia linija pasuka į rytus, eina palei Albaredo savivaldybės sieną iki Veronelos savivaldybės Boskirolės vietovėje, iš ten vingiuoja išilgai Ansono kanalo į šiaurę iki Galinaros vietovės, pasuka į rytus išilgai Gato kanalo ir šiaurėje pasiekia Kolonja Venetos savivaldybės ribą. Tuomet linija tęsiasi Kolonja Venetos savivaldybės siena per Pra vietovę iki Presanos savivaldybės ribos ties Fratos upe, palei ją vingiuoja pietryčių kryptimi, kerta nebenaudojamą geležinkelį ir Ponte Roso vietovę.

Ši linija toliau driekiasi iki Presanos ir Minerbės savivaldybių ribos ir atkartoja savivaldybių sieną iki Padujos provincijos sienos ties Rovenega. Toliau ji vingiuoja provincijos siena, iš pradžių palei Rovenegos kelią, tuomet – kartu su Ardžine Padovano keliu, įsiskverbia į Roveredo di Gva savivaldybę, keliauja per Kaprano vietovę iki Gva upės.

Išilgai Gva upės linija tęsia savo kelią šiaurės vakarų kryptimi, kol Boaros vietovėje kerta tarp Roveredo di Gva ir Kolonja Venetos įsiterpusios savivaldybės ribą. Nuo čia ji driekiasi palei Kolonjos savivaldybės ribą į rytus iki Salboro vietovės, pasuka į šiaurės vakarus, eina išilgai provincijos sienos su Vičencos provincija iki San Sebastiano ir per Orlandį keliauja į šiaurę iki Ronego kanalo ir Ordžano savivaldybės ribos. Vingiuodama išilgai Alontės kanalo, linija pasuka į rytus per Kaze Korną, pasiekia Sosano savivaldybės ribą ir tęsiasi per Pocos vietovę iki Ponte Sbuso.

Tuomet ji suka į šiaurę, kerta Terminės vietovę, po to – Ponte Marijų, tęsiasi iki Fjumičelo kanalo, o iš čia trumpam pasuka į šiaurę, tuomet – į rytus, nenutoldama nuo Sosano savivaldybės ribos, nusidriekia per Kampanjolos vietovę, vėliau – link Pocos vietovės. Paskui linija leidžiasi į pietus per Fontanelą, po to – per Pontelą iki Ordžano savivaldybės sienos, kuri suka į šiaurę palei Lionos kanalą, tada pasisuka į rytus per Dosolos vietovę iki Alontės savivaldybės ribos, ja šiek tiek seka į šiaurę iki Lonigo savivaldybės ribos per Kaza Bandiją iki Čirono vietovės, tuomet pasisuka į pietryčius ir ties Krearo kalva pasiekia Sarego savivaldybės ribą, su ja per Džakomelio vietovę keliauja į šiaurę, kol susiduria su Brendolos upe, palei ją leidžiasi į pietryčius, tuomet pasuka į šiaurę per Kanovą ir Navezelą.

Kartu su Sarego savivaldybės riba linija keliauja į rytus per Frigon Baso ir Muraro vietoves, nuo Lonigo savivaldybės ribos tęsiasi į šiaurę iki Milano–Venecijos geležinkelio, su juo pasiekia Dovarą, tuomet keliauja į šiaurę, pasuka į 11-ąjį valstybinės reikšmės kelią ir ties Fosakanu pasiekia San Bonifačo savivaldybės ribą. Iš čia palei Veronos ir Vičencos provincijų sieną linija vingiuoja į šiaurę iki 11-ojo valstybinės reikšmės kelio ties Tor di Konfine ir tęsiasi šiaurės kryptimi iki greitkelio Sérénissima. Palei jį eina į vakarus, kerta Aldega upę, įsiskverbia į Montefortės savivaldybę, tuomet seka greitkelį iki San Lorenco kelio, palei jį suka į pietus iki 11-ojo valstybinės reikšmės kelio ties tiltu per Alponės upę ir driekiasi iki San Bonifačo cukraus gamyklos. Galiausiai, vingiuodama greta 11-ojo valstybinės reikšmės kelio į vakarus, grįžta į pradinį tašką 322-ajame kilometre.

7. Pagrindinės vyninių vynuogių veislės

’Pinot grigio’

’Garganega B.’

’Garganega B.’ – ’Grecanico dorato B.’

’Merlot N.’

’Garganega B.’ – ’Garganego’

’Chardonnay B.’

8. Ryšys (-iai) su geografine vietove

Arcole

Istoriniai ir žmogiškieji veiksniai

Saugomos kilmės vietos nuorodos „Arcole“ pavadinimas kilo iš vienos saugomos kilmės vietos nuorodos vietovėje esančios savivaldybės pavadinimo.

Iš tiesų Arkolės savivaldybė yra visos teritorijos atskaitos taškas ir dėl savo geografinės padėties pačiame teritorijos centre, ir dėl savitos produkcijos, taip pat dėl svarbių istorinių aplinkybių, susijusių su šio krašto gyvenime ir istorijoje pėdsaką palikusiais makedonų žygiais. Vienas svarbiausių jos simbolių yra tiltas per Alponę ir obeliskas, pastatytas 1796 m. lapkričio 15–17 d. vykusiam Prancūzijos ir Austrijos kariuomenių mūšiui atminti.

Dabar šis tiltas gali būti laikomas SKVN „Arcole“ simboliu, nes simbolizuoja šio krašto tradicijas ir pasididžiavimą.

Nėra abejonių, kad čia vynuogės auga daugiau kaip 2 000 metų, nes dėl dviejų susisiekimo kelių (Adidžės (upinio kelio) ir Porčilės (sausumos kelio)) šis regionas tapo labai patrauklus apsigyventi romėnams. Viduramžiais kraštas suklestėjo iš naujo. Galimybė iš Arkolės apylinkių išgabenti vyną paskatino veisti vynuogynus visoje teritorijoje.

Visa Arkolės zona pavadinta Fjumenovo vietovardžiu, nusakančiu didžiąją aliuvinės platformos dalį, kurioje kitados augo plačios girios, Viduržemio jūros pakrantėms būdingi krūmynai ir telkšojo tvenkiniai. Nekilnojamojo turto aprašuose ir atskiruose dovanojimo, nuomos, pardavimo dokumentuose aptinkama gausybė vyno ir jo gamybos abatijose, kaip antai Vilanovos Šv. Petro abatijoje ir Lepijos vienuolyne, paminėjimų.

Venecijos Respublikoje vynuogės taip pat buvo labai vertinamos. Arkolės zonai priklausantis Kolonjos regionas Venecijos Respublikoje buvo itin vertinamas kaip glaudžiai su lagūna susijęs kraštas: jis gausiai parūpindavo vyno, javų ir pluoštinių kanapių, be kurių Venecijos gyventojai negalėjo apsieiti.

Saugoma kilmės vietos nuoroda „Arcole“ buvo pripažinta 2000 metais, 2000 m. rugsėjo 4 d. ministro dekretu (OL Nr. 214, 2000 9 4), siekiant apibendrinti šį svarbų istorinį ir vynininkystės paveldą ir geriau nusakyti tarp Veronos ir Vičencos provincijų plytinčią plačią teritoriją, pasižyminčią ilgalaikėmis tradicijomis. Ši teritorija išsiskiria smėlinga ir dumblinga dirva, kuri suteikia vynams unikalių savybių. Kilus būtinybei suvaldyti šį svarbų virsmo ir gamybos evoliucijos momentą ir veiksmingai jį išnaudoti, 2001 m. vasario 8 d. buvo įsteigtas Apsaugos konsorciumas.

Vynininkystė šiame regione vystėsi kaip tipinė lygumų vynininkystė, kurią tradiciškai apibūdina gana plačių vynmedžių formavimas ir įvairios kilmės vynmedžių auginimas. Tik veiklos vykdytojų profesionalumas pastaraisiais metais leido atrinkti geriausiai šioje vietovėje atsiskleidžiančias vynuogių veisles. Siekiant išplėtoti geriausias vynų savybes, buvo atrinktos geriausios dirvos ir įdiegtos naujos sodinimo sistemos. Gamintojai iš pagrindų pakeitė visą gamybos sistemą, joje būdingomis vyndarių darbo vertybėmis tapo selekcija ir konkurencingumas.

Tokią pažangą paskatino ir sustiprino ir šios teritorijos organizavimo sistema, kurią visuomet koordinavo vyndarių kooperatyvai, ne tik kuriantys vertę, bet ir skatinantys gamintojus auginti labiausiai rinkoje vertinamas vynuogių veisles. Šiame regione nusprendusių investuoti gamintojų tikslas yra atnaujinti vynuogynus ir pakeisti vynmedžių auginimo būdus ir sodinimo tankį, kad galėtų išauginti aukštos kokybės vynuoges.

Arcole

Gamtos veiksniai

Pietvakarinė teritorijos dalis, kaip būdinga aliuvinėms lygumoms, yra vienodai lygi, o ties Motos kalnu San Bonifače ir rytuose, ties Beričio kalvomis, prasideda kalvotoji teritorijos dalis.

Vynmedžiams palankūs lygumos dirvožemiai daugiausia yra priemolio tipo.

Lygumą pagyvina gūbriai, terasos ir ne gilesni kaip dviejų metrų šlaitai. Dirvožemis gilus, vietomis jame daug smėlio.

Dirvožemis, kuriame auginamos SKVN „Arcole“ vynų gamybai naudojamos vynuogės, susidarė dėl daugiausia Adidžės upės ir šiek tiek vietinių upelių sukeliamos erozijos ir nuosėdų kaupimosi.

Didžiąją dalį šio dirvožemio sudaro smėlio sąnašos, mažesnę dalį – akmenukai.

Kai kur smėlio sąnašose yra daugiau arba mažiau dumblo. Zonos, kuriose stūkso į visas puses besidriekiantys dumblo ir smėlio gūbriai, atitinka senuosius upės vingius. Lesinijai būdingi dumblo klodai yra raudonai rudos spalvos, o Adidžės slėnio dumblo sąnašos – šviesiai rudos, riešuto spalvos.

Vičencos provincijoje esančioje SKVN „Arcole“ vynų gamybos vietovės zonoje Frasinės upė ant kvartero periode Adidžės–Sarkos ledyno suformuoto dirvožemio sunešė tamsiai raudonos aliuvinės dirvos sluoksnį, kuris susiformavo iš išplauto dolomito su mergeliu, bazalto, porfyro, kreidingo kalkakmenio ir pan.

SKVN „Arcole“ vietovės klimatas žemyninis, ganėtinai vienodas, pasižymintis karštomis ir sunkiomis vasaromis, šaltomis ir ūkanotomis žiemomis. Aukščiausia temperatūra būna nuo antrojo liepos iki pirmojo rugpjūčio dešimtadienių, žemiausia – nuo pirmojo iki trečiojo sausio dešimtadienių.

Metinės temperatūros svyravimai gan dideli, kritulių iškrenta nedaug, tačiau jie vienodai pasiskirstę per visus metus.

Produkto ypatumai

Nors produkto specifikacijoje nurodyta daug vynų tipų, siekiant paprastumo, galima apsiriboti trimis:

– Baltieji vynai: „Arcole Bianco“, „Arcole Chardonnay“ ir „Arcole Pinot Grigio“ yra būdingos šiaudų spalvos. Jauni vynai turi žalsvų atspalvių, bręsdami įgyja daugiau aukso spalvos. Jų aromatas elegantiškas ir subtilus, ypač kai vynai gaminami iš smėlingiausiose dirvose augančių vynuogių. Kalbant apie skonį, šių vynų skonis subtilus, kvapnus, gardus ir aromatingas, vaisių prieskonis ne pernelyg ryškus, nes jį lemia dirvožemio ir aplinkos veiksniai.

— Raudonieji vynai, gaminami iš ’Merlot’ ir ’Cabernet Sauvignon’ veislių vynuogių, jauni būna ryškios rubino raudonumo spalvos, su violetiniais atspalviais. Bręsdami vynai įgyja granato atspalvį. Jų kvapas stiprus, su stipriomis kakavos, žibuoklių ir aviečių natomis. Skonis paprastai sausas, o iš ’Cabernet’ vynuogių gaminamas vynas turi aiškų žolės prieskonį. Bręsdamas vynas tampa sudėtingesnio ir švelnesnio skonio.

— „Arcole Nero“ vynas gaminamas iš maždaug du mėnesius džiovintų ’Merlot’ ir ’Cabernet Sauvignon’ veislių vynuogių, jo spalva priklauso nuo mažiausiai dvejus metus trunkančio brandinimo ir trijų mėnesių laikymo medinėse statinėse ir gali būti nuo rubino raudonos su violetiniais atspalviais iki rubino raudonos su granato atspalviu, o ilgai brandinti vynai yra granato spalvos. Vyno aromatas įvairialypis, veislėms būdingas savybes papildo malonios vanilės, medienos ir kartais dūmų natos. Skonis sodrus, jaučiami švelnūs taninai, aromatas yra subtilesnis nei medinėse statinėse nebrandintų vynų.

— Priežastinis aplinkos ir produkto ryšys

Labai įvairiose vietovės dirvose vyrauja dumblingas ir smėlingas dirvožemis, suteikiantis vynams aiškių, gerai atpažįstamų savybių.

Iš smėlingesnėse dirvose išaugintų vynuogių pagaminti baltieji vynai pasižymi elegantišku, subtiliu ir labai išraiškingu aromatu bei nuosaikiu alkoholio kiekiu; geriausios jų savybės atsiskleidžia per pirmuosius dvejus metus. Tik „Vendemmia Tardiva“ (vėlyvo derliaus) tipo vynai gali turėti sudėtingesnę struktūrą ir būti laikomi ilgai.

Šiuose kraštuose, pasižyminčiuose labai karštais liepos ir rugpjūčio mėnesiais ir mažu kritulių kiekiu, pagaminti vynai yra geros struktūros, tačiau jų savybės paprastai turi nusistovėti kelerius metus brandinant buteliuose.

Iš tiesų būtent dėl specifinių gamintojų įgūdžių pavyksta pasiekti optimalius vyno gamybos rezultatus ir kuo geriau išnaudoti įvairias regione auginamas vynuogių veisles.

Gaminant „Arcole Nero“ ir „Arcole Passito“ vynus, galutinį rezultatą nulemia gamintojų tradiciškai naudojami klasikiniai vynuogių džiovinimo ir brandinimo metodai.

Šių dvejus metus medinėse statinėse arba kubiluose brandinamų vynų spalva gili, turinti violetinių atspalvių, o kvapas tampa vaisinis ir lengvas. Skonis intensyvus, harmoningas, su prieskonių ir balzaminio acto atspalviais, kurie puikiai dera su švelniais taninais.

Brandinamas buteliuose vynas tampa įprastos granato spalvos, o aromatai ir retronazaliniais receptoriais užuodžiamas kvapas įgauna lengvų spirite konservuotų raudonųjų vaisių atspalvių.

9. Kitos pagrindinės sąlygos (išpilstymas, ženklinimas, kiti reikalavimai)

Nenurodyta

Nuoroda į produkto specifikaciją

https://www.politicheagricole.it/flex/cm/pages/ServeBLOB.php/L/IT/IDPagina/14384

(1) OL L 9, 2019 1 11, p. 2.